Franse mayonnaise(aïola) | SARIE
Franse mayonnaise(aïola)	deur Barbara Joubert
Gebruik ’n ligte olyfolie om hierdie mayonnaise te maak. Dis ideaal as doopsous vir vars groente.
• 1 heel knoffelbol
• sowat 20 ml olyfolie
• 4 eiergele
• 500 ml olyfolie
• 20 ml fyngekapte pietersielie
Stap 1. Verhit oond tot 180 °C. Sny knoffelbol bo oop. Plaas op foelie of bakpapier. Gooi 20 ml olyfolie oor en vou foelie/bakpapier toe. Plaas bedekte knoffelbol op bakplaat. Oondbraai sowat 30 minute in warm oond tot knoffel baie sag is.
Stap 2. Plaas eiergele, sout en suurlemoensap in ’n mengbak. Druk sagte knoffel uit huisies en maak seker daar is geen skil by nie. Klits eiergele en knoffel goed saam met ballonklitser.
Stap 3. Gooi olie in dun straaltjie by eiermengsel terwyl jy heeltyd klits. Wanneer al die olie bygevoeg is, sal die mayonnaise dik wees.
Stap 4. Voeg fyngekapte pietersielie by en meng deur. Sit voor met vars groente.